|  |  |  |
| --- | --- | --- |
| |  |  | | --- | --- | | klise za zlatotisak 3 GRBA-01 | Република Србија  Аутономна покрајина Војводина  **Покрајински секретаријат за пољопривреду,**  **водопривреду и шумарство**  Булевар Михајла Пупина 16, 21000 Нови Сад  Т: +381 21 487 4411 F: +381 21 456040  www.psp.vojvodina.gov.rs | |

број:104-325-сл/2021-04 датум:15.01.2020.

**И З В Е Ш Т А Ј**

**О РАДУ ОДЕЉЕЊА ВОДНЕ ИНСПЕКЦИЈЕ за територију АП Војводине**

**за период 1. јануар – 31. децембар 2020. године**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Нови Сад, фебруар 2020. године**

1. **Правни основ**

На основу члана 44. Закона о инспекцијском надзору („Службени гласник РС”, бр. 36/15, 44/18 - др. закон и 95/18) сачињен је Извештај о раду Одељења водне инспекције са прописаним информацијама и подацима.

**2.Надлежнодт поступања водне инспекције**

Аутономној покрајини Војводина поверени су, као поверени посао државне управе, вршење послове **инспекцијског надзора у области управљања водама**, а у погледу примене: Закона о водама, као и великог броја подзаконских аката донесених на основу овог закона. Надлежности које су поверене АП Војводини дефинисани су на територији аутономне покрајине.

У извештајној години је било промена у кадровској структури одељења,један извршилац је отишао у пензију а остала 3 инспектора и начелник су остваривали послове из надлежност на територији седам управних округа-Сремски, Јужнобанатски, Јужнобачки,Средњебанатски,Севернобанатски,Западнобачки,Севернобачки

**3.Прописи који се примењују**

* Закон о водама („Службени гласник РС”, бр. 30/10, 93/12, 101/16,95/18 и 95/2018-др.закон)
* Закон о режиму вода („Сл. лист СРЈ“, бр. 59/98 са изменама – „Сл. гласник РС“ бр. 101/2005)
* Стратегија управљања водама на територији Републике Србије
* Закон о општем управном поступку („Сл. гласник РС“, бр. 18/2016)
* Закон о државним службеницима („Сл. гласник РС“ бр. 79/2005, 81/2005 - испр., 83/2005 - испр., 64/2007, 67/2007 - испр., 116/2008, 104/2009, 99/2014 i 94/2017)
* Закон о инспекцијском надзору („Службени гласник РС”, бр. 36/15, 44/18 - др. закон и 95/18)
* Правилник о техничком осматрању високих брана (Сл. лист СФРЈ бр. 7 од 16. фебруара 1966 г.)
* Правилник о техничким нормативима за сеизмичко осматрање високих брана (Сл. лист СФРЈ бр. 6 од 22. јануара 1988. г.)
* Правилник о садржини и начину осматрања тла и објекта у току грађења и употребе (Сл. гласник РС бр. 13 од 15. априла 1988.)
* Одлукa о уређајима за обавештавање и узбуњивање становништва на подручјима угроженим од рушења брана и насипа и осматрању високих брана ("Службени гласник СРС", бр. 38/72 од 23.9.1972.)
* Уредба о садржају и начину израде планова заштите и спасавања у ванредним ситуацијама („Службени гласник РС“, бр. 8/2011 од 11.2.2011.)
* Уредба о утврђивању Општег плана за одбрану од поплава („Сл. гласник РС“, бр. 18/2019); Уредба о висини накнада за воде („Сл. гласник РС“, бр. 14/2018);
* Уредба о утврђивању водопривредне основе Републике Србије („Сл. гласник РС“, бр. 11/2002); Уредба о граничним вредностима емисије загађујућих материја у воде и роковима за њихово достизање („Сл. гласник РС“, бр. 67/2011, 48/2012 и 1/2016);
* Уредба о граничним вредностима загађујућих материја у површинским и подземним водама и седименту и роковима за њихово достизање („Сл. гласник РС“, бр. 50/2012);
* Уредба о граничним вредностима приоритетних и приоритетних хазардних супстанци које загађују површинске воде и роковима за њихово достизање („Сл. гласник РС“, бр. 35/2011);
* Правилник о параметрима еколошког и хемијског статуса површинских вода и параметрима хемијског и квантитативног статуса подземних вода („Сл. гласник РС“, бр. 74/2011);
* Правилнику о садржини и обрасцу захтева за издавање водних аката, садржини мишљења у поступку издавања водних услова и садржинии звештаја у поступку издавања водне дозволе („Службени гласник РС“, број 72/2017)
* Правилник о начину одређивања и одржавања зона санитарне заштите изворишта водоснабдевања („Сл. гласник РС“, бр. 92/2008);
* Правилник о утврђивању водних тела површинских и подземних вода („Сл. гласник РС“, бр. 96/2010);
* Правилник о дозвољеним количинама опасних и штетних материја у земљишту и води за наводњавање и методама за њихово испитивање („Сл. гласник РС“, 23/94);
* Правилник о начину и минималном броју испитивања квалитета отпадних вода („Сл. гласник СРС“, бр. 47/83, 13/84);
* Правилник о хигијенској исправност воде за пиће (Сл. лист СРЈ“, бр. 42/98 и 44/99);
* Правилник о садржини и обрасцу захтева за издавање водних аката и садржини мишљења у поступку издавања водних услова („Сл. гласник РС“, бр. 74/2010 и 116/123);
* Правилник о одређивању граница подсливова („Сл. гласник РС“, бр. 54/2011);
* Правилник о садржини , начину вођења и обрасцу водне књиге(„Сл. гласник РС“, бр. 86/2010);
* Правилник о садржини и начину вођења Катастра водних објеката („Сл. гласник РС“, 11/2011);
* Правилник о садржини и начину вођења водног информационог система, методологији, структури,категоријама и нивоима сакупљања података, као и о садржини података о којима се обавештава јавност(„Сл. гласник РС“, бр. 54/2011);
* Одлука о одређивању граница водних подручја („Сл. гласник РС“, бр. 73/2010);
* Одлука о оснивању Националне конференције за воде („Сл. гласник РС“, бр. 55/2011);
* Одлука о утврђивању Пописа вода I реда („Сл. гласник РС“, бр. 83/2010);
* Правилник о условима у погледу техничко-технолошке опремљености и организационе и кадровске оспособљености за добијање лиценце за обављање делатности вађења речних наноса, као и начину вођења евиденције издатих и одузетих лиценци („Службеном гласнику РС“, број 39/2017 i 13/2018).

Инспекцијски надзори у 2020. години вршени су у складу са Годишњим планом инспекцијског надзора Водне инспекције за 2020. годину, који је сагласно одредби члана 10. став 6. Закона о инспекцијском надзору објављен на интернет страници Покрајинског секретаријата за пољопривреду,водопривреду и шумарство.Нови Сад:

psp@vojvodina.gov.rs

и на сајту Координационе комисије за инспекцијски надзор:

<http://inspektor.gov.rs/dokumenta-planovi.php>:

**4.** **Информације и подаци о раду**

Информације и подаци о раду Водне инспекције за 2020. годину:

**а. Превентивно деловање –спречавање или битно умањење вероватноће настанка штетних последица**

У складу са Законом о инспекцијском надзору, а ради постизања циља инспекцијског надзора, водна инспекција је превентивно деловала и извршила је 150 превентивних деловања приликом прве редовне инспекцијске контроле код привредног субјекта и то пре доношења решења.По захтевима странака за службене саветодавне посете са дописима са препорукама-12 извршено. Оваквим превентивним приступом у току надзора код привредног субјекта, постиже се ефикаснија примена законских прописа. Надзираним субјектима посебно је указивано на надлежности водне инспекције, као и на њихове обавезе везано за примену одредби важећих законских прописа.

Превентивно је контролисано поступање **у локалним самоуправама** (задуженим за спровођење Оперативног плана за воде II реда,стање комуналне и урбанистичке неуређености у зони водотока I реда и водних објеката за заштиту од штетног дејства вода,код издавања водних аката из надлежности ЈЛС,као и ПДР-ова),ЈКП И ЈП предузећима чија је делатност-шифра 3600,представницима месних заједница и представницима правних лица чија је имовина угрожена поплавама поред којих пролазе водотоци првог и другог реда.

Саветодавна подршка је пружана код **правних и физичких лица**, на терену и у канцеларији у циљу сузбијања и превенције против извођења недозвољених радова на водном земљишту, привредницима, на којима су водни инспектори упознавали привреднике са обавезама по основу ступања на снагу нових прописа, праћење прописа и едукација.

Водна инспекција је током 2020. године у поступку вршења инспекцијских надзора и по захтевима надзираних субјеката редовно, благовремено и детаљно информисала надзиране субјекте везано за примену одредби закона из области вода и подзаконских аката и у случају ненадлежности упућивала надзиране субјекте на надлежне органеПревентивно деловање водне инспекције остварено је делом и кроз информисање јавности о инспекцијском раду објављивањем Плана инспекцијског надзора за 2020. год. и контролних листа из различитих области вода.

**б. Службене саветодавне посете**


У току 2020. године водна инспекција је вршила подстицања и подржавања законитости и безбедности пословања и поступања субјеката, у циљу спречавању настанка штетних последица по **водне објекте** и **водни режим** . На основу захтева надзираних субјеката Извршено је **12** службених саветодавних посете са донетим дописима са препорукама. Дата су одређена објашњења везана за стање водних објеката –канала у грађевинском реону,у области **заштите вода**, **заштите од вода**, **коришћење вода** и указано је на њихове обавезе у тим областима и поступак легализације објеката и радова у водном смислу-исходовање водних аката.

Активности усмерене ка превентивном деловању из заштите вода огледале су се у давању стручних и практичних савета и препорука, и то у вези давања смерница за контролу исправности објеката за сакупљање, одвођење и пречишћавање отпадних вода, пре свега у погледу водонепропусности, и другим питањима из области управљања водама.

**5. Ниво усклађености пословања и поступања надзираних субјеката са законом и другим прописом, који се мери помоћу контролних листи**

У 2020.години у складу са Годишњим планом инспекцијског надзора водне инспекције за 2020.годину вршени су континуирано редовни инспекцијски надзори-(према контролним листама )са издатим налозима за инспекцијски надзор и надзирани субјекти су о планираним инспекцијским надзорима обавештени на прописани начин и у прописаним роковима сагласно одредбама Закона о инспекцијском надзору. Утврђен степен ризика према контролним листама је у области-Уређења водотока-средњи, Заштите од штетног дејства вода-средњи и висок;Коришћења вода- средњи и у области Заштите вода –средњи,а у контролама водних књига и издавања водних аката је незнатан.

Табела – Радни циљеви-Приказ приоритета,броја и врсте извршених надзора,поступања у управном и казненом поступку инспекције у 2020.години.



Одељење водне инспекције припремало је одговоре по захтевима- свих заинтересованих страна који су упућивали захтеве по Закону о слободном приступу информацијама од јавног значаја, - на дописе Заштитника грађана, - на питања новинара.

Сарадња са невладиним организацијама и другим институцијама и органима огледала се у континуираној непосредној комуникацији и давању одговора у законским прописаним роковима. Одељење водне инспекције одговорно спроводи Закона о инспекцијском надзору. Одељење водне инспекције је поступало и спроводило активности у складу са донетим Планом рада за 2020. годину у областима приказаним у таб.2.са што ефикаснијим радом по представкама и сарадњом са другим инспекцијским органима.

Остварење плана за 2020.годину извршено је са укупно 23% више од планираног:

Приоритети надзора инспекције у 2020. години планирани су по областима надзора и то: заштита од вода ( 46 %), коришћење вода (26 %), заштита вода (19%), уређење водотока (5 %) и 4%-остало-(водна акта ,водопривредна предузећа ..)

Табела бр.2-Остварење плана за 2020.годину

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Редни број | РВИ | Округ | план | записник | | | | инспек-цијски надзор | | сл. белешка | превент. мере | решења | | | пријаве | | | дописи + сл. белешке | решења за накнаде |
| редовни | ванредни | контролни | допунски | најављен | ненајављен | откл. незаконитости | прибављање вод. аката | забрана | прекршај | привр. пр. | кривичне |
|  | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| 1. | Марија Новаковић | Сремски | 0 | 7 | 8 | 0 | 0 | 7 | 8 | 23 | 0 | 2 | 0 | 0 | 0 | 0 | 0 | 480 |  |
| 2. | Вељко Комад | Јужнобачки | 91 | 58 | 54 | 2 | 0 | 58 | 56 | 12 | 0 | 7 | 9 | 0 | 1 | 0 | 0 | 53 | 46 |
| 3. | Саша Гајић | Јужнобанатски | 76 | 58 | 18 | 10 | 0 | 58 | 28 | 2 | 0 | 25 | 3 | 0 | 0 | 1 | 0 | 1 |  |
| 4. | Чедомир Ћелић | Западнобачки | 43 | 19 | 17 | 6 | 1 | 19 | 24 | 0 | 0 | 0 | 0 | 0 | 0 | 0 | 0 | 0 |  |
| 5. | Дубравка Вељовић | Јужнобачки | 109 | 17 | 103 | 14 | 0 | 17 | 117 | 0 | 0 | 6 | 5 | 1 | 4 | 3 | 1 | 236 |  |
| 6. |  |  | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |  |
|  |  |  |  |  |  |  |  |  |  |  |  |  |  |  |  |  |  |  |  |
|  |  | УКУПНО | 319 | 159 | 200 | 32 | 1 | 159 | 233 | 37 | 0 | 40 | 17 | 1 | 5 | 4 | 1 | 770 | 46 |

За припрему и праћење спровођења планираних активности задужени је начелник инспекције.

*Неп****ланиран****и инспекцијски надзори*

Осим циљаних тематских надзора планирано је и обављање надзора на основу представци правног или физичког лица организација и упозорење надлежних органа, у којима се указује на могуће повреде прописа из области вода, а којима је према досадашњем искуству чине око 50% планираних надзора.

Одељење водне инспекције је сачинило **13** контролних листи - измена и допуна, у складу са изменама и допунама Закона о водама, а у складу са Законом о инспекцијском надзору.

Ниво сарадње инспектора са надлежним министарством и јавним водопривредним предузећем може се сматрати задовољавајућим. Одељење водне инспекције ће радити на томе да та сарадња добије на значају и посебно на континуитету.

**6. Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције)**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| план | записник | | | | инспек-цијски надзор | | сл. белешка | превент. мере | решења | | | пријаве | | | дописи + сл. белешке | решења за накнаде |
| редовни | ванредни | контролни | допунски | најављен | ненајављен | откл. незаконитости | прибављање вод. аката | забрана | прекршај | привр. пр. | кривичне |
|  |  |  |  |  |  |  |  |  |  |  |  |  |  |  |  |  |
| 319 | 159 | 200 | 32 | 1 | 159 | 233 | 37 | 0 | 40 | 17 | 1 | 5 | 4 | 1 | 770 | 46 |

|  |  |  |  |
| --- | --- | --- | --- |
| Укупно записника | 392 | Укупно решења | 104 |

Током 2020. године Водна инспекција поступала је у складу са својим правима, дужностима и овлашћењима у случајевима у којима је на основу утврђеног чињеничног стања доносила решења са наложеним мерама надзираним субјектима за спровођење мера заштите водног режима, сагласно законским прописима из области вода. Водна инспекција је у складу са својим правима, дужностима и овлашћењима у којима је на основу утврђеног чињеничног стања донела укупно **104** решења од којих је у **40** наложене мере за отклањање уочених незаконитости, **1** је решење о забрани вршења активности и **17** решења је са мерама за прибављање водних аката. Инспектори су извршили инспекцијске надзоре у различитим областима вода током којих су откривали и кроз налагање мера отклањали или битно умањили настале штетне последице по водни режим:

Утврђене неправилности су се односиле на: контролу квалитета испуштене отпадне воде, нелегалну експлоатацију речних наноса и обавезивање на име накнада, контролу испуњености услова из водних аката, радове на водном земљишту и водним објектима.

У циљу отклањања утврђених неправилности, донесено је **104** решења (**11** решења у вези заштите вода, **6** решења за уређење водотока у складу са издатим водним актима, **56** решења за заштиту од поплава, ерозије и бујица у складу са издатим водним актима, **24** у области коришћења вода и остало **7** решења)

Најчешће повреде Закона о водама уочене су у погледу чињенице да пропис није примењен или да је неправилно примењен у следећим случајевима:

* *водни акти:* Констатовано је да и даље значајан део субјеката код којих је вршена контрола не поседује одговарајуће водне акте.
* *нелегално вађење речног наноса (песка и шљунка):* водна инспекција ће и у наредном периоду, као и до сада, свим својим расположивим ресурсима вршити надзоре на сузбијању *нелегалног вађења речног наноса,* како кроз редовне , тако и кроз циљане инспекцијске надзоре и заједничке надзоре са инспекцијом безбедности пловидбе увидом у РИС(речни информациони систем).
* *пропусти у раду служби локалних самоуправа:* Инспектори су у великом броју случајева констатовали да се приликом израде просторних или урбанистичких планова не прибављају водна акта, већ се прибави само мишљење ЈВП-а. За решавање питања нелегалних водовода потребно је да предузму потребне мере и радње у циљу легализације водних објеката за водоснабдевање становништва на подручју општине.
* Уочени су случајеви да суречна корита углавном депоније отпада. 3аконом о кoмyнaлним делатностима прописано је да општина односно град уређује и обезбеђује услове обављања комуналних делатности, односно одржавање чистоће у градовима и насељима у општини. Корито и приобални део реке имају такође карактeр јавне површине.
* На већини брана успостављени су системи техничког осматрања. За све бране нису издате водне дозволе. Катодне заштите нису урађене од времена изградње брана. Нису преузети сви водни објекти на управљање као и права и обавезе настале услед изградње, коришћења и одржавања тих објеката. У Војводини се последњих година, због недостатка средстава, бране и акумулације не одржавају према стандардима и прописима, а већа оштећења на њима могу да доведу до катастрофа великих размера.
* Инспектори нису у могућности предузимати инспекцијске мере због нерешеног имовинско-правног статуса објеката
* Неопходно је нарочиту пажњу поклонити организованом подизању јавне свести грађана за одрживо, рационално и економично коришћење водних ресурса.-наводњавање.
* Текућа одржавања заштитних хидротехничких објеката сведена су на минимално. Постојећи уређаји за пречишћавање индустријских отпадних вода су делимично или потпуно ван функције, а изградња нових иде споро, отпадне воде из насеља и градова се у већини случајева не пречишћавају, већ се преко канализационих колектора директно испуштају у водотоке. Такође, у току је изградња неколико уређаја у појединим општинама.
* У складу са усвојеним Законом о инспекцијском надзору, један од приоритета инспектора, у извештајној години, био је и инспекцијски надзор нерегистрованих субјеката.
* Обављањем инспекцијских надзора спречавано је погоршања водног режима. Осим отклањања неправилности, тј. усаглашавање утврђеног стања са прописима, што је мисија инспекцијског надзора у остваривању циља садржаног у заштити водног земљишта и водних објеката, посредни утицај надзора и мера предузетих од стране инспектора има много шири опсег. Наиме легализовањем свих сегмената у вршењу делатности утицало је на бољу наплату накнаде за коришћење вода, као и унапређење стања у области водопривреде.

**7. Број утврђених нерегистрованих субјеката и мерама спроведеним према њима**

У току 2020. године извршене су контроле свих водопривредних предузећа -20, на територији АПВ-а и свих ЈКП -и ЈП –око 50 који обављају деларност –шифра бр.3600-предмет контроле је био контрола лиценце-.Извршено је у области контрола вађења речног наноса 51 редовне и 15 ванредних контрола и донето 46 решења - обавезивање за накнаде.

Постоји потреба за заједничком контролом са тржишном инспекцијом у наредном периоду.

**8. Мере предузете ради уједначавања праксе инспекцијског надзора и њиховом дејству**

У складу са Законом о инспекцијском надзору, у циљу уједначавања рада водне инспекције у надзорима су коришћене контролне листе, које се налазе на сајту министарства и секретаријата и доступне су свим оператерима за потребе самоконтроле.

- У 2020. године реализована је:

* координисана акција са покрајинским инспекцијама-за заштиту животне средине,хидрогеолошком инспекцијом и инспекцијом безбедности пловидбе.

**9**. **Материјално,технички и кадровски ресурси на располагању и мере предузете у циљу делотворне употребе и резултати тих мера**

Укупан број инсектора је 4 и начелник који обавља и инспекцијске послове. Број иннспектора је у јулу 2020. године смањен за једног извршиоца (пензионисан). Инспектори се налазе у седиштима управних округа:Западнобачки,Сремски,Јужнобачки и Јужнобанатски управни округ.У Јужнобачком округу од 2 инспектора један није здравствено способан за управљање возилом. По систематизацији за послове инспектора у ПС за пољопривреду,водопривреду и шумарство постоји 6 систематизованих места.План рада инспекције за 2020.годину је сачињен на основу систематизованих места и реалне проблематике у области инсспекцијског надзора у области управљања водама на територији АПВ,а који ће захтевати повећан број инспектора.Напомињем да се у време годишњих одмора смањује број још за једног инспектора.Закључује се да у појединим периодима територија АПВ-а остаје на 1 инспектору.

**10. Придржавање рокова прописаних за поступање инспекције**

У 2020.години водна инспекција је поступала у складу са чл.205. и 207.Закона о водама ;чл.16.17. и 18.ЗИН-а и одредбама ЗУП-а.у поступку прописаних рокова за поступање инспекције.Вршене су додатне активности код неуручених инспекцијских информација и обавештења-упућивани су у року 30 дана захтеви пошти за добијање потврда о слању пошиљке.

**11.Законитост управних аката донетих у инспекцијском поступку/број другостепених поступака и исход, број управних спорова и исход**

Решење водног инспектора се доноси у првостепеном поступку и жалба не одлаже извршење.По поднетим жалбама на решења у 2020 . години -1 везано за вађење речних наноса, вршена је оцена жалби и све су прослеђене другостепеном органу-Министарству. На основу другостепеног решења покренут је један управни спор.

**12.Поступање у решавању притужби на рад инспекције, бр.притужби и из које области**

У 2020 .години није било притужби на рад одељења водне инспекције, које је са 4 извршилаца има територијалну надлежност на АП Војводина, чија је површина 21.506 км .Површине које се одводњавају су око 1.776.509 ha,(дужина каналске мреже је 20.094 km,под системима за наводњавање преко 90.000.дужина насипа око 1.361,84 km,потенцијалних загађивача има преко 500.За АПВ је основано ЈВП“Воде Војводине“ и део јавних послова из области управљања водама уговорима се поверава подручним водопривредним предузећима-21.

**13. Обуке и друга усавршавања, број обука и број инспектора**

У 2020. години није се ишло на семинаре због уведене ванредне ситуације - ковида.

**14.Иницијативе за измене и допуне закона и др**.

Извршена је достава предлога за измену постојећих усвојених контролних листа- Министарству-РД за воде.

**15.Мере и провера у информационом систему**

Информационе активности инспекције су израда месечних,кварталних и годишњих планова и извештаја о раду,као и извештаја по прописаном обрасцу Координационе комисије.

**16.Стање у области извршавања поверених послова инспекцијског надзора**

Сви послови Одељења водне инспекције су поверени АП Војводина у складу са чл.196.став 1.2. и 5.ЗОВ-а, послови су вршени по усвојеним радним циљевима и Годишњим планом рада за 2020.годину.Учесталост рада у 2020.години је следећа:укупан бр.надзора-392/100%/,број редовних 159/41%/,број ванредних 200/51%/,саветодавне подршке-посете 12/3%/,контролни 81/8%/ и допунски 1/0,2%/.

**17.Исходи поступања правосудних органа по пријавама инспекције**

У 2020. години инспектори су се одазивали на позиве суда и достављали тражене информације.-правосудни органи нису доставили обавештења о својим поступањима.Пријаве које подносе инспектори су често без ефекта због доношења одлука о висини казни. Често се одбацују због застарелости.Током суђења инспектори немају правну помоћ. Уколико и дође до пресуде казне су најчешће испод законског минимума и као такве не делују дестимулишуће на починиоце.

**18. Предлози за унапређење делотворности инспекцијског надзора**

1. Повећање броја запослених инспектора у Одељењу водне инспекције, како би се повећала ефикасност реализације планова рада из области инспекцијског надзора

2. Неопходност увођења информационог система и Е-инспектора.

3. Обука и студијска путовања водних инспектора на свим нивоима у циљу даљег усавршавања и оспособљавања за вршење инспекцијских надзора.

4.Унапређење сарадње са правосудним органима, кроз учешће у заједничким семинарима, у циљу бољег превазилажења и решавања проблема из области вода

5.Водопривредни информациони систем није доступан инспекторима како би могли да користе са циљем директног увида у податке за водне ресурсе, водне објекте и податке везане за статус вода у АП Војводина.

И поред свих уочених и објективно сагледаних ограничавајућих фактора, Одељење водне инспекције, у складу са Законом о инспекцијском надзору, са тренутним бројем инспектора и расположивим ресурсима уложио је и улаже максималне напоре на промени свести као јавности тако и надзираних субјеката, да превентивне функције инспекцијског надзора имају предност над репресивним, чиме се пружа подршка одрживом пословању и развоју привреде у складу са прописима, ради стварања повољнијег амбијента за инвестиције и пословање, уз очување и одржавање водних тела површинских и подземних вода и заштитних и других водних објеката, спречавања погоршања водног режима.

**ЗАКЉУЧАК**

Одељење водне инспекције током 2020. године је законито, благовремено и одговорно је спроводио прописе из области водопривреде из своје надлежности и уз пуну примену Закона о инспекцијском надзору.

Остварени резултати Одељења водне инспекције у 2020. години недвосмислено указују да је учињен помак на путу ефикасног спровођења прописаних мера и јачања свести очувања и одржавања водних тела површинских и подземних вода и заштитних и других водних објеката, за спречавање погоршања водног режима.

Напомена:

Због ванредног стања, рада од куће условњено ковидом, коригован је план и усклађени радни циљеви у септембру 2020. године.

У Новом Саду, **НАЧЕЛНИЦА ВОДНЕ ИНСПЕКЦИЈЕ**

Фебруар .2021. г. Марија Новаковић, дипл.инж.